റാങ്കുകളുടെ തിളക്കത്തില് നിര്മ്മല കോളേജ് കൊച്ചി: ജില്ലയിലെ പ്രശസ്തമായ ക്യാംപസുകളില് ഒന്നായ മുവാറ്റുപുഴ നിര്മ്മല കോളജിന് ഇത്തവണ റാങ്കുകളുടെ ഇരട്ടി മധുരം. എം.ജി സര്വകലാശാലയുടെ ബിരുദ പരീക്ഷയില് സര്വകാല റിക്കാര്ഡുമായിട്ടാണ് മൂവാറ്റുപുഴ നിര്മല കോളജ് ഇത്തവണ റാങ്ക് നേടിയത്. വിവിധ വിഷയങ്ങളിലായി കോളേജിന് 32 റാങ്കുകളാണ് ഇത്തവണ. യു.ജി.സി അക്രഡിറ്റേഷനില് ഈവര്ഷം 3.73 ഗ്രേഡോടെ എ കരസ്ഥമാക്കിയ നിര്മല കോളജിന് ഇത് ഇരട്ടിമധുരമായി. ബിഎസ് സി. ഫിസിക്സ് മോഡല് രണ്ടില് ഒന്നു മുതല് അഞ്ചു വരെയുള്ള മുഴുവന് റാങ്കുകളും കോളജ് സ്വന്തമാക്കി. ഒന്നാം റാങ്ക് എം.എസ്. ഹരിപ്രിയ, രണ്ടാം റാങ്ക് മരിയ സണ്ണി, മൂന്നാം റാങ്ക് ഗായത്രി ജയന്, നാലാം റാങ്ക് ആര്. ശ്രീലേഖ, അഞ്ചാം റാങ്ക് സി.എ. ആല്ഫിയ എന്നിവരാണ് റാങ്ക് ജേതാക്കള്. ബിഎ ഹിന്ദിയില് ഒന്നാം റാങ്ക് ജിസ്ന ജോസഫ്, രണ്ടാം റാങ്ക് കെ.എസ്. മീനാക്ഷി, മൂന്നാം റാങ്ക് ദിവ്യ തോമസ്, നാലാം റാങ്ക് മീര വിനോദ്, എട്ടാം റാങ്ക് ചിഞ്ചു തോമസ് എന്നിങ്ങനെ ഈ വിഭാഗത്തിലും അഞ്ചു റാങ്കുകള് ലഭിച്ചു. ബി.എ കമ്യൂണിക്കേറ്റീവ് ഇംഗ്ലീഷ് വിഭാഗത്തില് സോണിയ ജോണ് ഒന്നാം റാങ്ക്, സനിക സാജു നാലാം റാങ്ക് എന്നിവരാണ് റാങ്കുജേതാക്കള്. കൊമേഴ്സ് വിഭാഗത്തിലും അഞ്ചു റാങ്കുകളുണ്ട്. ആര്. ഗോപിക രണ്ടാം റാങ്ക്, ആല്ഫി ജോളി മൂന്നാം റാങ്ക് ആദര്ശ് ജയപ്രസാദ് അഞ്ചാം റാങ്ക് അഞ്ജലി ടോമി എട്ടാം റാങ്ക് ഷെറിന് മാത്യൂ ഒമ്ബതാം റാങ്ക്. ബികോം മോഡല് മൂന്ന് ഒഎംഎസ്പി വിഭാഗത്തില് സാന്ദ്ര അനില്കുമാര്, അനീറ്റാ ജോണ്സണ്, മുഹിന് സജി എന്നിവര് യഥാക്രമം മൂന്ന്, അഞ്ച്, ഒന്പത് റാങ്കുകള്ക്ക് അര്ഹരായി. ബികോം മോഡല് മൂന്ന് കംപ്യൂട്ടര് ആപ്ലിക്കേഷന് വിഭാഗത്തില് പി.എസ്. അനഘ ഒന്നാം റങ്ക് കരസ്ഥമാക്കി. ഫിസിക്സ് മോഡല് ഒന്നില് അപര്ണ സജീവ്, രുഗ്മ രവീന്ദ്രന് എന്നിവര് നാലാം റാങ്ക് നേടി. ബിഎ ഇക്കണോമിക്സില് എം. മാളവിക, വി.പി. അനഘ എന്നിവര് മൂന്നാം റാങ്ക് പങ്കിട്ടു. ബി.എ മലയാളം മൂന്നാം റാങ്ക് ആതിര ദാസും ബിഎസ് സി മാത്തമാറ്റിക്സ് മൂന്നാം റാങ്ക് അനുജ മേരി ജോണും നേടി. ടൂറിസം ആന്ഡ് ട്രാവല് മാനേജ്മെന്റില് ഷാരോണ് പോള് നാലാം റാങ്ക് നേടി. ബിഎസ് സി കെമിസ്ട്രി അന്ന സാബു, എം.ഡി. ദേവദര്ശന് എന്നിവര് ഒന്പതാം റാങ്കിന് അര്ഹരായി.The post റാങ്കുകളുടെ തിളക്കത്തില് നിര്മ്മല കോളേജ് first appeared on MalayalamExpressOnline.